РЕПУБЛИКА БЪЛГАРИЯ
                   В И С Ш    С Ъ Д Е Б Е Н    С Ъ В Е Т

П Р О Т О К О Л   № 36

от заседание на комисия „Управление на собствеността”
към Пленума на Висшия съдебен съвет, проведено на 04.12.2019 г.

Днес, 04.12.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

ПРЕДСЕДАТЕЛ: Евгени Диков
          ЧЛЕНОВЕ: Стефан Гроздев
Олга Керелска 
Огнян Дамянов
Боян Новански 
Пламена Цветанова

В заседанието участваха управителя и представител на ЕТ „АРХАТ-В-ВАЛЕРИ ВРАБЧЕВ“ – арх. Валери Врабчев и арх. Врабчева, за дискусия по т. 1 от дневния ред, и. ф. административен ръководител на Районен съд – Девня – г-н Димо Цолов и кмета на Община Девня – г-н Свилен Шитов, за дискусия по     т. 2 от дневния ред.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова - главен експерт в отдел „Управление на собствеността“, Анжела Цветанова - старши експерт - юрисконсулт в отдел „Управление на собствеността“, Надежда Петрова - старши експерт - икономист в отдел „Управление на собствеността“, Надя Горгорова - младши експерт-икономист в отдел „Управление на собствеността“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

1.ОТНОСНО: Среща с управителя на ЕТ „АРХАТ-В-ВАЛЕРИ ВРАБЧЕВ“, във връзка с решение по т. 2 от протокол № 35/27.11.2019 г. на КУС и писмо, изх. № ВСС-8336/29.11.2019 г. на председателя на Комисия „Управление на собствеността“.

Арх. Валери Врабчев – управител на ЕТ „АРХАТ-В-ВАЛЕРИ ВРАБЧЕВ“ беше изслушан от Комисия „Управление на собствеността“ към Пленума на Висшия съдебен съвет във връзка с изпълнението на Договор № ВСС-15172/13.11.2017 г., в качеството му на изпълнител по него. Същият представи кореспонденция с възложителя по договора /ВСС/, с която е искал съдействие по отношение на осигуряване на достъп до обекта, както и предоставяне на необходими данни и документи за обект: Сграда, находяща се в гр. София, бул. „Драган Цанков“ № 6. 

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.	ПРИЛАГА към преписката представените в днешното заседание от арх. Валери Врабчев, документи.

1.2.	ДАВА СЪГЛАСИЕ да бъде извършено окончателно плащане на изпълнителя по Договор № ВСС-15172/13.11.2017 г. в размер на 20% от стойността му. 

1.3.	Внесената парична гаранция за изпълнение на договора в размер на 3 168,00 /три хиляди сто шестдесет и осем/ лева се задържа в пълния й размер от възложителя.

1.4.	ВЪЗЛАГА на отдел „Инвестиции и строителство“, дирекция „Управление на собствеността на съдебната власт“, да уведоми изпълнителя по Договор № ВСС-15172/13.11.2017 г., за решението по    т. 1.2. и по т. 1.3.

2. ОТНОСНО: Среща с и.ф. административния ръководител на Районен съд – Девня и кмета на община Девня, във връзка с решение по т. 6 от протокол                   № 35/27.11.2019 г. на КУС.

По т. 2 от настоящия дневен ред бяха изслушани и. ф. административен ръководител на Районен съд – Девня – г-н Димо Цолов и кмета на Община Девня – г-н Свилен Шитов.

След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“ и Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“.
2.2. ПРИЕМА предложението, направено от „УниКредит Булбанк” АД относно извършването и начина на финансиране на текущ авариен ремонт /вътрешен и външен/ на сграда, намираща се в гр. Девня, кв. „Повеляново”, ул. „Строител” 12, собственост на „УниКредит Булбанк” АД, от която част от втори, трети и четвърти етаж с обща площ 727,60 кв.м е отдадена под наем на Висш съдебен съвет за нуждите на Районен съд Девня, съгласно договор № ВСС-13123/02.10.2017 г., както следва:
2.2.1. Стойността на строително-монтажните работи ще бъде в размер на 47 207,76 лв. без вкл. ДДС или 56 649,31 лв. с вкл. ДДС, съгласно оферта представена от „Евро строител I” ЕООД;
2.2.2. Възложител на строително-монтажните работи ще бъде Районен съд Девня;
2.2.3. Строително-монтажните работи ще бъдат за сметка на “УниКредит Булбанк” АД, като финансирането им ще се осъществи чрез еднократно заплащане на цялата сума в размер на 29 544,19 лв. с вкл. ДДС по сметка на Районен съд Девня след приключване на строително-монтажните работи и издадена от съда фактура, а остатъкът в размер на 27 105,12 с вкл. ДДС ще се прихване от дължимата наемна месечна цена, съгласно действащия наемен договор, като същата бъде намалена от 1364,69 лв. с вкл. ДДС на 800,00 лв. с вкл. ДДС.

2.3. ПРИЕМА договор за наем с № ВСС-13123/02.10.2017 г., сключен между ВСС и “УниКредит Булбанк” АД (за срок от 5 години), да бъде прекратен, като считано от датата на прекратяване се сключи нов договор за наем със същия предмет и страни, за срок от 4 години и месечна наемна цена в размер на 800,00 лева с вкл. ДДС.

2.4. ИЗПРАЩА решението на комисия “Бюджет и финанси” за одобряване на разхода по т. 2.2.1., като след сключване на новия договор за наем, за срок от 4 години и месечна наемна цена в размер на 800,00 лева с вкл. ДДС, да се извърши корекция по бюджета на Районен съд Девня, с цел осигуряване на средствата за извършване на ремонта.

2.5. ПРЕДЛАГА на Пленума на ВСС да вземе следните решения:
1. ДАВА съгласие да бъде прекратен договор за наем № ВСС-13123/02.10.2017 г., сключен между „УниКредит Булбанк“ АД и Висш съдебен съвет за нуждите на Районен съд - Девня, на част от сграда в гр. Девня, кв. „Повеляново“, ул. „Строител” № 12, представляваща: част от втори, трети и четвърти етажи с обща площ 727,60 кв.м, със срок от 5 години и месечна наемна цена в размер на 1364,69 лв. с вкл. ДДС, на основание чл. 10, т. 2 от същия по взаимно писмено съгласие на страните. 
2. ДАВА съгласие да се сключи договор за наем, между „УниКредит Булбанк“ АД и Висш съдебен съвет за нуждите на Районен съд - Девня, на част от сграда в гр. Девня, кв. „Повеляново“, ул. „Строител” № 12, представляваща: част от втори, трети и четвърти етажи с обща площ 727,60 кв.м, за срок от 4 години, считано от датата на прекратяване на договора по т.5.1. и с месечна наемна цена в размер на 800,00 лв. с вкл. ДДС.
3. УПЪЛНОМОЩАВА представляващия ВСС да подпише споразумение за прекратяване на договора за наем по т. 1. и да подпише договор за наем, съгласно т. 2.
2.6. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 12.12.2019 г.

-	Инвестиции и строителство:

3. ОТНОСНО: Писмо от пълномощник на административния ръководител на Районен съд – Сливница за осигуряване на средства за строително-монтажни работи за изграждане на съоръжения за присъединяване на обект „Изграждане на нова сграда - Съдебна палата Сливница, УПИ XXVI, кв. 8 по подробен устройствен план на гр. Сливница“. 

Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

„КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ОТЛАГА разглеждането на т. 3 от настоящия дневен ред за следващо заседание на Комисията.

-	Управление на собствеността:

4. ОТНОСНО: Работна среща от 22.11.2019г. между представители на ВСС и „ОББ“ АД, в изпълнение на решение по т. 7.3. от протокол № 32 от заседание на КУС, проведено на 16.10.2019 г.

Приложение: Доклад от Иванка Христова – началник отдел „Управление на собствеността“ и инж. Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА ЗА СВЕДЕНИЕ доклада на Иванка Христова - началник на отдел УС и инж. Надежда Стоянова - главен експерт в отдел ИС в дирекция УССВ .
4.2. ПРЕДЛАГА на Пленума на ВСС да вземе решение, с което да упълномощи представляващия ВСС да отправи искане до главния изпълнителен директор на „ОББ“ АД за:
1. Учредяване безвъзмездно право на преминаване през УПИ V – 2226, кв. 124 по ПУП на гр. Нова Загора с идентификатор 51809.504.2226, за прокарване на площадков газопровод от газомерното табло /ГЗТ/ до котелното в сградата на Районен съд – Нова Загора към обект „Районен съд гр. Нова Загора – преустройство и пристройка на съществуваща обществена сграда.“, намираща се в гр. Нова Загора, ул. „Александър Стамболийски“ № 1, предоставена в управление на ВСС за нуждите на Районен съд – Нова Загора.
2. Предприемане на действия по обособяване на 2 /два/ самостоятелни поземлени имота от УПИ V – 2226, кв. 124 по ПУП на гр. Нова Загора с идентификатор 51809.504.2226, с цел закупуване на обособения поземлен имот, в който попадат сградите съгласно Акт № 5253/13.02.2013г. за публична държавна собственост.
4.3. ВНАСЯ предложението като допълнителна точка в редовното заседание на Пленума на ВСС, насрочено за 12.12.2019 г.

5. ОТНОСНО: Становище по проект на Решение на Министерски съвет за безвъзмездно предоставяне за управление на имот – публична държавна собственост, на Висшия съдебен съвет, за нуждите на Националния институт по правосъдието.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада от Лидия Кирилова – главен експерт в отдел „Управление на собствеността“, дирекция „УССВ“.
5.2. ПРЕДЛАГА на Пленума на Висшия съдебен съвет да вземе следното решение:
I.	ПРИЕМА предложението на комисия „Бюджет и финанси“ по т. 38 от заседанието на 04.12.2019г., а именно:

1.	ОТМЕНЯ решението си по т. 46 от протокол № 26/07.11.2019 г.
2.	ОДОБРЯВА финансова обосновка за безвъзмездно предоставяне за управление на недвижим имот - публична държавна собственост, на Висшия съдебен съвет, за нуждите на Националния институт на правосъдието.
3.	УПЪЛНОМОЩАВА представляващия Висшия съдебен съвет да подпише финансовата обосновка за безвъзмездно предоставяне за управление на недвижим имот - публична държавна собственост, на Висшия съдебен съвет, за нуждите на Националния институт на правосъдието.
4.	ИЗПРАЩА финансовата обосновка на министъра на здравеопазването.
II.	ИЗРАЗЯВА следното становище:
1.	СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег.№ВСС-14409/27.11.2019г. от главния секретар на Министерство на регионалното развитие и благоустройството относно проект на Решение на Министерския съвет за безвъзмездно предоставяне за управление на имот – публична държавна собственост, на Висшия съдебен съвет, за нуждите на Националния институт на правосъдието, като прилага проект на новата финансова обосновка по т. I.2.
2.	ПРЕДЛАГА да бъде нанесена редакция в съобщението до средствата за масово осведомяване, като в изречението: „Досега теренът е управляван от Министерството на здравеопазването, но е с отпаднала за ведомството необходимост“  думата „теренът“ се замени с „имотът“.
3.	ИЗПРАЩА настоящото решение, ведно с проекта на нова финансова обосновка, на главния секретар на Министерство на регионалното развитие и благоустройството в срока по чл. 34, ал. 1 от Устройствения правилник на Министерския съвет и на неговата администрация.
III.	ВНАСЯ предложението като допълнителна точка в заседание на Пленума на ВСС, насрочено за 05.12.2019 г.

	6. ОТНОСНО: Становище по проект на Решение на Министерски съвет за възлагане на представляващия ВСС да сключи договор за покупка на имот в полза на държавата и за предоставянето му безвъзмездно за управление на ВСС за нуждите на органите на съдебната власт. 

Приложение: Доклад от Иванка Христова – началник отдел „Управление на собствеността“, дирекция „УССВ“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРЕДЛАГА на Пленума на ВСС да вземе следното решение:
1.	ИЗРАЗЯВА следното становище:
1.1. СЪГЛАСУВА  на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС-4877/29.11.2019г. от главния секретар на Министерство на регионалното развитие и благоустройството, относно проект на Решение на Министерския съвет за възлагане на представляващия ВСС да сключи договор за покупка на имот в полза на държавата и за предоставянето му безвъзмездно за управление на ВСС за нуждите на органите на съдебната власт в указания срок 05.12.2019г. 
2. ИЗПРАЩА  настоящото решение, ведно с материалите, на главния секретар на Министерство на регионалното развитие и благоустройството в срока по чл. 34, ал. 1 от Устройствения правилник на Министерския съвет и на неговата администрация.
3. ВНАСЯ решението на редовно заседание  на ПВСС за 05.12.2019 г.

7. ОТНОСНО: Писмо рег. № ВСС-4574/22.11.2019г. от началник отдел „Счетоводство и методология“ и главен счетоводител на ВСС
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция УССВ относно постъпили фактури за изплащане на разход за ремонт на радиатор и монтиране на топломери във ведомствено жилище, представляващо апартамент № 66, в гр. София, „Зона Б-18“, бл. 1-2, вх. А, ет. 14.
7.2. ПРИЕМА, че разходите за ремонт на радиатор и монтиране на топломери във ведомствено жилище, представляващо апартамент № 66, в гр. София, „Зона Б-18“, бл. 1-2, вх. А, ет. 14 в размер на 222,00 лв. с вкл. ДДС по фактура № 0000000304/05.11.2019 г. от „Джи Ем Би България“ АД и в размер на 100,00 лв. с вкл. ДДС по фактура № 0000000195/21.10.2019 г. от ЕТ „Алфа водопроводчик – Васил Василев“ са допустими и целесъобразни.
7.3. ИЗПРАЩА настоящото решение на дирекция „Бюджет и финанси“, за предприемане на съответните действия.

8. ОТНОСНО: Становище за имоти, предоставени за управление на ПВСС, трайно неупотребявани в дейността на бюджетната организация за срок от над 1 /една/ година.

Приложение: Доклад от Иванка Христова – началник отдел „Управление на собствеността“ и Надя Горгорова – младши експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Иванка Христова – началник отдел „Управление на собствеността“ и Надя Горгорова – младши експерт – икономист в отдел „Управление на собствеността“ към дирекция „Управление на собствеността на съдебната власт“.
8.1. ИЗПРАЩА доклада по т. 8.1. на Комисия „Бюджет и финанси“ във връзка с годишното счетоводно приключване, за сведение.

9. ОТНОСНО: Писмо, рег. № 12881/26.11.2019 г., от Женя Димитрова – член на КАК към ВСС.
Приложение: Доклад от Анжела Цветанова – старши експерт – юрисконсулт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
9.1. ПРИЕМА доклада на Анжела Цветанова – старши експерт – юрисконсулт в отдел „Управление на собствеността“, дирекция „УССВ“.
9.2. ПРЕДЛАГА на Пленума на Висшия съдебен съвет да вземе следното решение:
На основание чл. 387 и чл. 388, ал. 1 от Закона за съдебната власт, във връзка с чл. 2, б. „б“ и б. „в“ от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди:
1. ОТМЕНЯ решението си по т. 39 от протокол № 16/25.05.2017 г. на ПВСС, изменено и допълнено с решение по т. 86 от протокол № 21/19.07.2018 г. и по т. 71 от протокол № 28/21.11.2019 г. на ПВСС, в раздел I, т. 4 „На Апелативен специализиран наказателен съд: ателие № 37, намиращо се в гр. София, р-н „Триадица“, м-ст „Манастирски ливади – изток“, кв 6а, т. к. „Манастирски ливади-Б“ № 61, секция „А+Б“, вход „Б“, мансарден и подпокривен етажи, на две нива.“
Мотиви: Поради липса на заявен интерес от магистрати и служители е с отпаднала необходимост за Апелативен специализиран наказателен съд, съгласно писмо рег. № ВСС-9210/22.07.2019 г.
2.	ИЗМЕНЯ И ДОПЪЛВА решението си по т. 39 от протокол № 16/25.05.2017 г. на ПВСС, изменено и допълнено с решение по т. 86 от протокол № 21/19.07.2018 г. и по т. 71 от протокол № 28/21.11.2019 г. на ПВСС, в раздел III. „Ползването и стопанисването на изброените по-долу ведомствени жилища остава в правомощията на Висш съдебен съвет“, със следния текст:
„ателие № 37, намиращо се в гр. София, р-н „Триадица“, м-ст „Манастирски ливади – изток“, кв. 6а, ж. к. „Манастирски ливади-Б“ № 61, секция „А+Б“, вход „Б“, мансарден и подпокривен етажи, на две нива;“
Мотиви: Молба рег. № ВСС-12881/26.11.2019 г., заявление за настаняване във ведомствено жилище рег. № ВСС-12881/02.12.2019 г. и молба рег. № ВСС12881/02.12.2019 г. от член на постоянната Комисия по атестирането и конкурсите при СК на ВСС.
3. ИЗПРАЩА решението по т. 1 на административния ръководител на Апелативен специализиран наказателен съд за сведение и изпълнение.
9.3. ВНАСЯ предложението като допълнителна точка в следващото редовно заседание на Пленума на Висшия съдебен съвет, насрочено за 05.12.2019 г.

-	Разни

10. ОТНОСНО: Изпълнение по договор с рег. № ВСС-11668/27.09.2018 г. с предмет: „Реконструкция и ремонт на аварирала пристройка и основна сграда на Съдебна палата – гр. Карлово, ул. „Димитър Събев“ № 4.
Приложение: Доклад от инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на инж. Надежда Стоянова – главен експерт в отдел „Инвестиции и строителство“, дирекция „УССВ“ в АВСС.

10.2. ВЪЗЛАГА на дирекция „Управление на собствеността на съдебната власт“ с писмо от името на Възложителя да се сезира органа издал Разрешението за строеж и ДНСК, респективно РДНСК Пловдив за видими несъответствия с предвидените в ПИПСМР, изпълнение на строежа в несъответствие с изискванията на БДС и всички технически нормативни актове имащи отношение към СМР, както и влагане на строителни материали различни от предвидените по проект, както и неизпълнение на задълженията по чл. 168, от ЗУТ  от страна на „ЛК КОНСУЛТИНГ“ ЕООД за упражняване на строителен надзор.

11. ОТНОСНО: Упълномощаване на представляващия ВСС - г-н Боян Магдалинчев, да преупълномощи административния ръководител на Районен съд – Ардино във връзка с участие по проект „Красива България“ към Министерство на труда и социалната политика, по мярка М01 „Подобряване на обществената среда в населените места“, за саниране на сградата в гр. Ардино, ул. „Републиканска“  № 2, предоставена за нуждите на Районен съд и Районна прокуратура – Ардино.

Приложение: Доклад от Надя Горгорова – младши експерт - икономист в дирекция „Управление на собствеността на съдебната власт “ към ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ОТЛАГА взимането на решение по т. 11 от настоящия дневен ред за  следващото редовно заседание на Комисията.

12. ОТНОСНО: Актуализиране на инвестиционната програма по § 51-00 „Основен ремонт на дълготрайни материални активи“ на Висш съдебен съвет за 2019 г.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ОДОБРЯВА актуализирано поименно разпределение на разходите по § 51-00 “Основен ремонт на дълготрайни материални активи“ на органите на съдебната власт за 2019 г. като намалява утвърдените средства за 2019 г. от 16 733 919 лева на 14 639 535 лева със сумата от 2 094 384 лева, като следва: сумата в размер на 2 050 000 лева се прехвърля от § 51-00 “Основен ремонт на ДМА“ в § 52-00 “Придобиване на ДМА“ за придобиване на сграда за нуждите на органите на съдебната власт в гр. Балчик, чрез извършване на вътрешно компенсирана корекция, а за сумата в размер на 44 384 лева /в т.ч. 21 000 лева за ОС Хасково, 6 600 лева за РС Несебър, 6 600 лева РС Елхово, 3 584 лева за РС Тетевен и 6 600 лева за РС Мадан/ са извършени корекции по § 52-00.
12.2. ИЗПРАЩА решението по т.1 от настоящия протокол на Комисия „Бюджет и финанси“, за съгласуване в частта на актуализираното поименно разпределение на разходите по § 51-00 “Основен ремонт на дълготрайни материални активи“ и за корекция  по бюджета на ВСС с 2 050 000 лева между     § 51-00 “Основен ремонт на ДМА“ и § 52-00 “Придобиване на ДМА“.
12.3. ПРЕДЛАГА на Пленума На Висшия съдебен съвет да вземе следното решение: 
УТВЪРЖДАВА актуализирано поименно разпределение на разходите по   § 51-00 “Основен ремонт на дълготрайни материални активи“ на органите на съдебната власт за 2019 г., съгласно Приложение „Сметни стойности и разчети за финансиране на капиталови разходи и трансфери през 2019 г.“ от 03.12.2019 г. 
12.4. ВНАСЯ предложението като редовна точка в следващото редовно заседание на Пленума на Висшия съдебен съвет,  след съгласуване с Комисия „Бюджет и финанси“.

13. ОТНОСНО: Организационни въпроси, свързани с дейността на Комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на               11 декември 2019 година, сряда, от 10,30 часа, зала 512.

                               ПРЕДСЕДАТЕЛ 
		            НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ